Eberhard Zobel před 30 lětami nowe drjewjane figury stworił
Smječkecy (AK/SN). Mjeztym zo w mnohich cyrkwjach Hornjeje Łužicy Bože narodki hakle patoržicu natwarjeja, je Smječkečanski hižo cyły adwent widźeć, nic direktnje w cyrkwi, ale w předrumnosći. „Chcych něšto stworić, štož wšitkich w adwenće zwjesela. Chcych pokazać, zo móžeš tež z jednorymi srědkami a z jednorymi formami tajki narodk zhotowić“, měni Eberhard Zobel z Kamjenca, wot lěta 1984 čłon předsydstwa Smječkečanskeje ewangelskeje wosady. Před 30 lětami je wón figury z chójnoweho a šmrěkoweho drjewa zhotowił.
szl_Latn szl_Latn